Öt ok, amiért látnod kell a Híradósokat! - HBO Magyarország
Felvétel indul! X/24.
Modern család IV/1.
Igen, miniszterelnök úr! Most
Az Actors Studio falai között 10. -...
Szerelem és pofonok
Elvira, a sötét hercegnő © 2013 Home Box Office, Inc. Minden jog fenntartva. Csak felnőtteknek szóló információt is tartalmazhat. Kapcsolat
Az HBO saját gyártású sorozata egy televíziós hírcsatorna kulisszái mögé kalauzolja a nézőket. A széria kreátora Aaron Sorkin, a főbb szerepeket Jeff Daniels, Emily Mortimer, Dev Patel és Sam Waterson játssza.
A sorozat kreátora, Aaron Sorkin korábban Az elnök emberei című sorozatában a Fehér Ház életébe nyújtott bepillantást, majd a Social Network - A közösségi háló című filmjével a Facebook születését elevenítette fel. Az HBO égisze alatt készült sorozatában most egy televíziós hírcsatorna kulisszái közé kalauzolja a nézőket, miközben a munkatársak magánélete is feltárul. A főbb szerepeket Jeff Daniels, Emily Mortimer, Dev Patel és Sam Waterson játssza. Sorkin az előkészületek során olyan tévés személyiségek, politikai kommentátorok véleményét is kikérte, mint Keith Olbermann és Chris Matthews.
Újra adásban! - Híradósok II.
Híradósok II. - Betekintés az új évadba
Az HBO Klub bemutatja: Híradósok premiervetítés
Híradósok - Elfogták Osama bin Ladent!
Híradósok - Hogyan tovább?
Híradósok - Ingyen az HBO GO-n
Híradósok - Bemutatkozik az Esti Híróra csapata
Híradósok - A kulisszák mögött
Híradósok - Aaron Sorkin új sorozata az HBO-n
Szereplőcsere a Híradósok második évadában
A Híradósok főszereplője az igazi újságírásról
A 70. Golden Globe-díjátadó gála élőben az HBO-n
Aaron Sorkin sorozatában Jeff Daniels híradózik
A Híradósok ingyen az HBO GO-n és a UPC videotárban
Öt ok, amiért látnod kell a Híradósokat!
Aaron Sorkin forgatókönyvíró és Jeff Daniels színész tehetségén túl is nyomós érvek szólnak a Híradósok mellett. Öt okot gyűjtöttünk össze, amiért érdemes megismerned a legújabb HBO-sorozatot.
A Maffiózók, a True Blood- Inni és élni hagyni, a Boardwalk Empire-Gengszterkorzó és a Trónok harca után egy újabb, ígéretes saját gyártású sorozat érkezik, a Híradósok nálunk július 30-án kerül az HBO képernyőjére. Ismét nagy dobásra számíthatunk, amire ezúttal az Oscar-, Golden Globe-, és Emmy-díjas forgatókönyvíró, Aaron Sorkin neve a garancia. Sorkin eddig is érdekesebbnél érdekesebb témákat dolgozott fel, és nincs ez másképp a Híradósok című televíziós sorozat esetében sem: a televíziós műsorgyártás zárt világába enged bepillantást.
A főbb szerepekben a forrófejű és egocentrikus Will McAvoy-t találjuk, elszánt ex-barátnőjét, MacKenzie McHale producert, főnöküket, a News Nightot sugárzó csatorna hírosztályának vezetőjét, Charlie Skinnert; illetve a gyakornokból társproducerré váló Maggie-t, aki nem mellesleg Don Keeferrel randevúzgat.
Miért lehet a Híradósok a kedvenc sorozatod? Megvan rá az okunk!
1. Jellegzetes Sorkin párbeszédek
Aaron Sorkin a dialógusok nagymestere, gondoljunk csak Az elnök embereire vagy a Social Network –A közösségi hálóra. Lehet ágálni a Híradósok politikai tematikája, a didaktikusnak ható előadásmód vagy az USA központúság ellen, ám Sorkin képes mindezt úgy tálalni, hogy a történet a különböző műveltségi szintű, eltérő tájékozottságú és érdeklődésű közönség minden tagja számára érdekes és szórakoztató tartalommal bírjon. Széles skálán mozog a sorozat, így akár a Twitteren, akár a sorozatban sokat említett Don Quijote történetén szocializálódtunk, érteni és élvezni tudjuk.
2. Fikció és valóság különös elegye
A Híradósok fikciós világában valós események is felbukkannak. Az első részében például minden idők legnagyobb amerikai olajkatasztrófájának híre fut be a szerkesztőségbe. 2010. április 20-án felrobbant, majd két nap múlva elsüllyedt a Deepwater Horizon fúrótorony a Mexikói-öbölben, és négymillió hordónyi nyersolaj ömlött az öböl vizébe. Sorkin megálmodott az esemény köré egy történetet, így a saját értelmezésében láthatjuk, vajon hogyan értesülhetett és hogyan kezelhette ezt a hírt a stáb. A későbbiekben is egy-egy valós esemény köré szerveződik majd a Híradósok, természetesen Sorkin értelmezésében.
3. Feltárul a világ
Sorkin szenvedélye a kulisszák mögötti világ feltárása, ezt bizonyítják előző műsorai (Sports Night, Az elnök emberei, Studio 60) is. Ezt fűszerezi meg a Híradósokban nem kevés személyes lélektani drámával, amit a legtöbben valóban átélnek a munkahelyükön, így abszolút releváns sorozatról beszélhetünk. Közben vegyük észre, mire próbál rávezetni minket a történet: figyeljük kritikus szemmel a nagyvilágban történt események televíziós megjelenését.
4. Jeff Daniels alakítása
A színész brilliánsat alkotott a Dumb és Dumber – Dilibogyókban is, de mégis inkább a drámai szerepeket érzi magáénak. Karaktere a Híradósokban arrogáns, önfejű, ingerlékeny és kiszámíthatatlan, akit a kollégái is nehezen viselnek el. Izgalmas kérdés, hogy MacKenzie képes lesz-e lehámozni róla ezt a megkérgesedett személyiségréteget.
5. A sorozat további színészei
Jeff Daniels mellett egyéb jeles színészekben is bízhatunk. Ott van például Sam Waterston, aki Charlie Skinnert, a News Nightot sugárzó csatorna hírosztályának iszkákos vezetőjét alakítja. Régi vágású újságíró és híradós, és az egyetlen, aki jól látja, hogy ki lenne McAvoy megfelelő társa. A színész veteránnak számít a szakmában, láthattuk pédául az 1974-es A nagy Gatsby-ban vagy Woody Allen Belső terek című klasszikusában is. Emily Mortimer neve ismerősen csenghet az HBO közönsége számára, a színésző feltűnt a Viharszigetben, a Harry Brownban és a Piros övben is, de ő is kipróbálta magát Woody Allen mellett, Chloe Hewett Wilton szerepét alakította a Match Pointban.
A Híradósok első részét már most megnézheted ingyen az HBO GO-n (július 22-ig) és a UPC videotárában (július 9-ig).